jkorsvik/nowiki_second_scrape_merged huggingface dataset:
Colin Hendry

Edward Colin Hendry (født 7. desember 1965 i Perth, Skottland) er en tidligere skotsk fotballspiller.
Hendry debuterte som profesjonell spiller i 1983 i den skotske klubben Dundee, og gikk i 1987 til Blackburn Rovers. Frem til da hadde han spilt spiss, men ble gjort om til stopper i Blackburn. Han spilte over 100 kamper for Blackburn før han gikk til Manchester City i 1989. 
Etter å havnet i klammeri med manager Peter Reid gikk han tilbake til Blackburn med Kenny Dalglish, og var blant annet med på å vinne Premier League. I 1998 gikk han til sin favorittklubb Rangers. Senere spilte Hendry for flere klubber: Coventry City, Bolton Wanderers, Preston North End og Blackpool FC.
Etter endt spillerkarriere tok han sommeren 2004 over som manager i Blackpool FC. Han fikk sparken i november 2005 grunnet dårlige resultater. Ett år etter, september 2006, fikk han jobben som assistent manager i Boston United, som på det tidspunktet spilte i den fjerde øverste divisjonen i England
Colin Hendry rakk å spille 51 landskamper for Skottland, til tross for at han debuterte i en voksen alder av 27. Han scoret 2 mål i sin siste landskamp, mot San Marino. I samme kamp fikk han 6 kampers karantene for å plante en albue i ansiktet på en motspiller.


== Klubber ==
Kursiv betyr at spilleren var på lån.


== Referanser ==


== Eksterne lenker ==
(en) Colin Hendry – FIFA 
(en) Colin Hendry – Transfermarkt 
(en) Colin Hendry – national-football-teams.com 
(en) Colin Hendry – WorldFootball.net 
(en) Colin Hendry – Soccerbase.com 
(en) Colin Hendry – Soccerbase.com (manager) 
(en) Colin Hendry – FootballDatabase.eu 
(en) Colin Hendry – EU-Football.info 
(en) Colin Hendry – FBref
Shangchuan Dao

Shangchuan Dao, eller Shangchuandao (forenklet kinesisk: 上川岛, tradisjonell kinesisk: 上川島, pinyin: Shàngchuāndǎo), også Sancian eller bare Shangchuan, er en øy i provinsen Guangdong i Folkerepublikken Kina. Den ligger 14 km fra fastlandet ute i Sør-Kina-havet. Innbyggertallet er på ca. 16 000. Den er den største øya i provinsen Guangdong etter at øya Hainan ble utskilt som en egen provins i 1988. 
Øya er på 137,3 km², med en kyststripe på 217 km. Den ble skilt fra fastlandet etter siste istid. Vest for Shàngchuāndǎo ligger den mindre øya Xiachuan Dao.
Øya var en av portugisernes første handelsstøttepunkter for handelen med Sør-Kina og Kanton på 1500-tallet. Den fremtredende jesuitten og misjonæren Frans Xavier døde her den 3. desember 1552 av febersyke – han hadde oppholdt seg på øya i påvente av en mulighet til å bli smuglet inn i Kina. Han ble senere helligkåret, og hans første grav på øya er nå et valfartssted for katolikker.  En fransk jesuitt bygde det opprinnelige valfartskapellet over graven i 1699. Det er blitt restaurert en rekke ganger; den siste restaureringen, betalt av en jesuittdrevet skole i Hongkong, ble ferdig i 2006.
Etter at Macao ble fast portugisisk støttepunkt i 1557, ble Shàngchuāndǎo forlatt av portugiserne. 
Administrativt er Shàngchuāndǎo og tolv småøyer som sammen regnes som Shàngchuān zhèn 上川镇, 上川鎮 en av de tyve storkommuner i byfylket Taishan. Byene Dalangwan og Shadi 沙堤 ligger på Shàngchuāndǎo.


== Eksterne lenker ==
Kart over Shàngchuāndǎo
Vær- og klimadata
Tim Flowers

Timothy David Flowers (født 3. februar 1967 i Warwick) er en tidligere engelsk fotballspiller og senere trener.
Flowers startet sin keeperkarriere i Wolverhampton Wanderers FC som tenåring. Han gikk videre til Southampton FC, hvor keeperlegenden Peter Shilton var førstekeeper. Han var reservekeeper noen år, før han ble fast sisteskanse som 22-åring.
Etter noen fantastiske sesonger ble storklubbene interessert i hans tjenester. Storsatsende Blackburn Rovers FC fikk tilslaget, og Flowers ble overført for rekordsummen 2 millioner pund.Han vant Premier League med Blackburn i sin andre sesong. I samme periode var Flowers ofte i den engelske landslagstroppen. Det førte til tilsammen 9 landskamper. Selv om han var en jevnt god keeper, gjorde han noen tabber i prøve-VM i Frankrike sommeren 1997, som førte han ut av landslagsdiskusjonen. 
Sent på 1990-tallet mistet han førsteplassen i Blackburn, samtidig med at klubben rykket ned. Flowers gikk da videre til Leicester City FC, hvor han tilbrakte noen sesonger før han ble keepertrener i samme klubb. Sommeren 2004 overtok han som keepertrener i Manchester City.


== Referanser ==


== Eksterne lenker ==
(en) Tim Flowers – FIFA 
(en) Tim Flowers – Transfermarkt 
(en) Tim Flowers – Transfermarkt (manager) 
(en) Tim Flowers – WorldFootball.net 
(en) Tim Flowers – Soccerbase.com 
(en) Tim Flowers – FootballDatabase.eu 
(de) Tim Flowers – fussballdaten.de 
(en) Tim Flowers – EU-Football.info 
(en) Tim Flowers – FBref
Graeme Le Saux

Graeme Pierre Le Saux (født 17. oktober 1968 på Jersey) er en tidligere engelsk fotballspiller. Han har fransk familiebakgrunn, slik etternavnet tyder på. Han spilte venstreback fra 1989 til 2005 for Chelsea, Blackburn Rovers og Southampton, og for Englands landslag, Han pensjonerte seg fra fotballen, men kom tilbake i 2012 ved å signere med Wembley FC for å kunne spille i klubbens deltagelse i FA-cupen.


== Liv og virke ==
Le Saux ble oppdaget av daværende Chelsea-manager John Hollins, i 1987. To år senere fikk han sin debut for London-klubben. I sin siste kamp for Chelsea i 1993, kastet han drakten sin i sinne foran manageren. Like etter ble han solgt til Blackburn Rovers.
Det ble andreplass i ligaen i hans første hele sesong i klubben. Året etter storspilte Le Saux, sammen med resten av laget, og innsatsen ble kronet med seriegull.
Sesongen etter var ikke en god sesong for Le Saux. I en Mesterligakamp mot Spartak Moskva, kom han i håndgemeng med en av sine medspillere, David Batty. Kaptein Tim Sherwood måtte skille kamphanene. Deretter kom nok en nedtur, Le Saux mistet resten av sesongen grunnet ankelbrudd. Det førte også til at han mistet EM på hjemmebane den påfølgende sommeren.
Ett år senere, sommeren 1997, ble han den dyreste forsvarsspilleren i engelsk fotball da han returnerte til Chelsea for £5. millioner. Her vant han FA-cupen, Ligacupen og Cupvinnercupen, selv om han var uaktuell med skade i 2 av dem.
Seks sesonger ble det i Chelsea før han reiste nærmere sitt hjemsted, Jersey, og havnet i Southampton FC i en byttehandel som førte Wayne Bridge andre veien. Da Southampton etter 2 sesonger rykket ned fra øverste nivå, valgte Le Saux å legge opp, 36 år gammel.
Le Saux spilte 36 landskamper for England og scoret ett mål. Målet, et langskudd mot Brasil, har blitt kåret til det 18. fineste målet til England.


== Referanser ==


== Eksterne lenker ==
(en) Graeme Le Saux – FIFA 
(en) Graeme Le Saux – UEFA 
(en) Graeme Le Saux – Transfermarkt 
(en) Graeme Le Saux – national-football-teams.com 
(en) Graeme Le Saux – Soccerbase.com 
(en) Graeme Le Saux – FootballDatabase.eu 
(en) Graeme Le Saux – EU-Football.info 
(en) Graeme Le Saux – FBref 
(en) Graeme Le Saux, omtale hos Englandstats
Chris Sutton

For syklisten, se Christopher SuttonChristopher Roy Sutton (født 10. mars 1973 i Nottingham) er en britisk tidligere fotballspiller og nå manager i Lincoln City i League Two. Han er storebroren til John Sutton som siden sesongen 2008-2009 har spilt for Scottish Premier League-klubben Motherwell FC.  
Sutton startet karrieren i Norwich City. Overgangen til Blackburn Rovers for 5 millioner pund sommeren 1994, gjorde han til tidenes dyreste spiller i Storbritannia. Han vant seriegull i sin første sesong med Blackburn, og sørget selv for 15 mål. I senere tid har han uttalt at han følte at hans bidrag ikke ble satt pris på, i og med at Alan Shearer ble suveren toppscorer med 34 mål.
Da Blackburn senere på 90-tallet forsvant nedover på tabellen og senere rykket ned, gikk Sutton til Chelsea. Han ble ikke den suksessen man hadde håpet på i London-klubben med bare ett mål på 28 kamper i serien. Turen gikk videre til Celtic FC i Skottland, hvor det ble tre seriegull og 4 cupmesterskap, før Sutton igjen returnerte til England. 
Han fikk med seg vårsesongen hos Birmingham City, før han valgte å slutte seg til sin tidligere Celtic-sjef, Martin O'Neill, som hadde tatt over Aston Villa sommeren 2006. Sommeren etter la han opp på grunn av en øyeskade.


== Referanser ==


== Eksterne lenker ==
(en) Chris Sutton – Transfermarkt 
(en) Chris Sutton – Transfermarkt (manager) 
(en) Chris Sutton – national-football-teams.com 
(en) Chris Sutton – Soccerbase.com 
(en) Chris Sutton – FootballDatabase.eu 
(en) Chris Sutton – Soccerway 
(en) Chris Sutton – EU-Football.info 
(en) Chris Sutton – FBref
Stuart Ripley

Stuart Edward Ripley (født 20. november 1967 i Middlesbrough) er en tidligere engelsk fotballspiller. 
Høyre flankespiller som skapte seg et navn i Middlesbrough FC på slutten av 80-tallet. Han gikk til Blackburn Rovers tidlig på 90-tallet, og opplevde stor suksess. Høydepunktet var ligaseieren i 1995. Ripley avsluttet karrieren i Southampton FC, før han jobbet som fysioterapeut for lokale rugby- og fotballag. I senere tid har han begynt å studere psykologi ved the University of Central Lancashire.
Ripley spilte to landskamper for England.


== Referanser ==


== Eksterne lenker ==
(en) Stuart Ripley – FIFA 
(en) Stuart Ripley – Transfermarkt 
(en) Stuart Ripley – national-football-teams.com 
(en) Stuart Ripley – WorldFootball.net 
(en) Stuart Ripley – Soccerbase.com 
(en) Stuart Ripley – FootballDatabase.eu 
(en) Stuart Ripley – EU-Football.info 
(en) Stuart Ripley – FBref
Tim Sherwood

Timothy Alan Sherwood (født 2. februar 1969 i Borehamwood i Hertfordshire) er en tidligere engelsk fotballspiller.


== Karriere som spiller ==
Midtbanespilleren Sherwood startet karrieren i Watford. Han fortsatte karrieren Norwich City, før han i begynnelsen av 1992 sluttet seg til Blackburn Rovers som satset stort på denne tiden. Faktisk var han en av Kenny Dalglish` første kjøp i den nyrike klubben.
I perioden i Blackburn utviklet han seg enormt, og mange mente han var den mest undervurderte spilleren i England. Selv om han var kaptein og fast midtbaneanker på et av Englands beste lag midt på 90-tallet, stod han likevel bare oppført med èn B-landskamp for Englands U-21 landslag. Og det var tilbake fra tiden i Norwich City.
I 1999 var ikke lenger Blackburn en toppklubb i England, og Sherwood ville tilbake til familie og venner i London. Derfor meldte Tottenham Hotspur og Arsenal sin interesse. Han endte opp i Tottenham, og det var det som skulle til for at han samme år skulle få sine første landskamper. Under Kevin Keegans ledelse, imponerte han stort da han debuterte i 3-1 seieren hjemme mot Polen.
Sommeren 2001 begynte ryktene om at Sherwood var på vei vekk fra Tottenham. Både Wolverhampton, Aston Villa, Southampton FC, Everton, West Ham United og senere Rangers FC, ble nevnt. Senere på året dukket flere klubber opp. Portsmouth sikret seg Sherwood i januar 2003 etter at manager i Tottenham, Glenn Hoddle, hadde fortalt Sherwood at han ikke var i planene hans.
Etter halvannet år i klubben på sørkysten, fulgte ett år i Coventry City i jakten på å greie å rykke opp med klubb nr.3 i karrieren. Så skjedde ikke og Sherwood ble frigitt sommeren 2005.


== Karriere som trener ==
Oktober 2008 ble Sherwood assistentmanager i Tottenham Hotspur under Harry Redknapp.  16. desember 2013 ble han midlertidig hovedtrener i Tottenham etter André Villas-Boas fikk sparken. Han ble fast ansatt 23. desember samme år og fikk en 18-måneders kontrakt som skulle vare ut 2014-15 sesongen.  Klubben kom på sjetteplass i ligaen i 2013-14 sesongen, men Sherwood fikk sparken 13. mai 2014.14. februar 2015 ble han ansatt som manager i Aston Villa.  Han førte dem til finalen i FA-cupen i 2015, men laget tapte 0-4 for Arsenal.  25. oktober 2015 fikk han sparken etter laget hadde tapt seks kamper på rad og ikke hadde vunnet på 10 kamper.10. november 2016 ble han ansatt som sportsdirektør i Swindon Town.


== Referanser ==


== Eksterne lenker ==
(en) Tim Sherwood – Transfermarkt 
(en) Tim Sherwood – Transfermarkt (manager) 
(en) Tim Sherwood – national-football-teams.com 
(en) Tim Sherwood – WorldFootball.net 
(en) Tim Sherwood – Soccerbase.com 
(en) Tim Sherwood – Soccerbase.com (manager) 
(en) Tim Sherwood – FootballDatabase.eu 
(en) Tim Sherwood – EU-Football.info 
(en) Tim Sherwood – FBref
Sangüesa

Sangüesa er en småby i Navarra i Spania, 44,5 km fra Pamplona. Den er nær elven Aragón, og ligger ved pilegrimsveien til Santiago de Compostela. Den har vært et viktig hvilested for pilegrimer siden middelalderen, og har beholdt meget av sitt middelalderske preg.


== Eksterne lenker ==
Offisielt nettsted 
(en) Sangüesa – kategori av bilder, video eller lyd på Commons
Tugay Kerimoğlu

Tugay Kerimoğlu (født 24. august 1970 i Trabzon, Tyrkia) er en tyrkisk tidligere fotballspiller. Tugay scoret ikke mange mål, men de han scoret var som regel langskudd som kom langt opp i kåringer av «Årets mål». Ellers var han kjent for et utsøkt overblikk og gode langpasninger.
Tugay var Galatasaray-spiller mellom 1990 og 2000, og vant serien 6 ganger og cupen 4 ganger. Etter 10 år som profesjonell i Tyrkia, spilte han halvannet år i Rangers FC. Sommeren 2001 ble han hentet til Blackburn Rovers av sin tidligere sjef i Tyrkia, Graeme Souness.
I Blackburn vant han Ligacupen i 2002, selv om han måtte se finalen fra tribunen grunnet suspensjon. På grunnlag av prestasjonene i 2003/2004-sesongen kåret Blackburn-fansen ham til Årets spiller.
Som 36-åring forlenget han kontrakten sin med Blackburn og uttalte at han skulle spille til han var 40. Den 24. mai 2009 snudde han og bestemte seg for å trekke seg tilbake fra sin karriere som profesjonell fotballspiller.


== Referanser ==


== Eksterne lenker ==
(en) Tugay Kerimoğlu – FIFA 
(en) Tugay Kerimoğlu – Transfermarkt 
(en) Tugay Kerimoğlu – Transfermarkt (manager) 
(en) Tugay Kerimoğlu – national-football-teams.com 
(en) Tugay Kerimoğlu – WorldFootball.net 
(en) Tugay Kerimoğlu – Soccerbase.com 
(en) Tugay Kerimoğlu – FootballDatabase.eu 
(de) Tugay Kerimoğlu – fussballdaten.de 
(en) Tugay Kerimoğlu – EU-Football.info 
(en) Tugay Kerimoğlu – Tyrkias fotballforbund
Benni McCarthy

Benedict McCarthy (født 12. november 1977) er en sørafrikansk fotballtrener og tidligere fotballspiller som er hovedtrener for den sørafrikanske klubben Cape Town City FC (2016).Benni ble oppdaget i Sør-Afrika av Ajax’ talentspeidere da han var 19 år. Han ble raskt en suksess i Ajax og scoret 20 mål på 35 seriekamper i sine to sesonger i Nederland. I sin siste sesong ble han også seriemester med klubben.
Deretter gikk turen til Spania og spill for Celta Vigo. Etter en laber første sesong med 8 mål på 31 kamper opplevde han for første gang måltørke og spilte 19 seriekamper den påfølgende sesongen uten nettkjenning. Sesongen etter ble han derfor leid ut til FC Porto. Her stod han for 12 mål på 11 seriekamper. Dermed ble han gitt en ny sjanse i Celta Vigo, uten hell. Porto sikret seg Benni på permanent overgang sesongen etter. I Porto fikk han gleden av å både vinne serien og Mesterligaen med José Mourinho som manager.
Blackburn Rovers var interessert i Bennis tjenester allerede i 2005, men de endte opp med å kjøpe Craig Bellamy. Da Bellamy dro sommeren etter, dukket Bennis navn opp igjen. Han var svært interessert å spille i Premier League, og overgangen ble et faktum.
Den 31. januar 2010 signerte Benni McCarthy en kontrakt med West Ham United


== Referanser ==


== Eksterne lenker ==
(en) Benni McCarthy – Olympedia 
(en) Benni McCarthy – Sports-Reference (OL-resultater – arkivert) 
(en) Benni McCarthy – FIFA 
(en) Benni McCarthy – UEFA 
(fr) Benni McCarthy – LÉquipe 
(en) Benni McCarthy – Transfermarkt 
(en) Benni McCarthy – Transfermarkt (manager) 
(en) Benni McCarthy – national-football-teams.com 
(en) Benni McCarthy – Soccerbase.com 
(en) Benni McCarthy – FootballDatabase.eu
Arvid Rosén

Arvid Rosén (født 28. desember 1895 i Göteborg, død 1. mai 1973 i Lindome) var en svensk pedagog, rektor og  sangtekstforfatter. Han skrev blant annet «Natten går tunga fjät», kjent i Norge som «Luciasangen».


== Referanser ==
Arvid Gram Paulsen

Arvid «Pål» Gram Paulsen (født 4. januar 1922, død 11. april 1963) var en norsk jazzmusiker (saksofon, trompet) og komponist som også var en habil pianist.Han bodde mesteparten av sitt liv på Grønland i Oslo, og var yrkesmusiker fra han som 16-åring hadde sin første sommerjobb i Åsgårdstrand. Rundt 1940 ble han med i Oslo Swingklubbs orkester, i Svein  Øvergaards band og i en ny kvartett med Lulle Kristoffersen og Pete Brown under ledelse av Rowland Greenberg. Utover 40-tallet var han med i studiogruppen Syv Muntre, og diverse besetninger ledet av  Svein Øvergaard, Rowland Greenberg, Willie Vieth, Jens Book-Jenssen, Alf Søgaard, Pete Iwers, Frank Ottersen, Rolf Syversen og Finn Westbye. 
På 1950-tallet spilte han i Pete Browns orkester, Norsk Jazzelite og Hot Saints samt ledet egne grupper. I 1962 deltok han på Moldejazz med Norwegian Swing All Stars som innbefattet også pianisten Øistein Ringstad, gitarist Frank Aasen, Bjørn Jacobsen (bassist) og Karl Otto Hoff på trommer. Opptak fra sistnevnte, sammen med opptak fra 1960, ble i 2001 presentert i Oslo Jazz Circle's plateserie «Portrait of a Norwegian jazz artist». Gram Paulsen var kjent som en av Norges fremste jazzsolister i en robust swingstil.


== Utmerkelser ==
1957 – Buddyprisen (som tidenes andre mottager)


== Referanser ==


== Eksterne lenker ==
Diskografi i Jazzbasen
Luciasangen

«Luciasangen» eller «Santa Lucia» er en sang, opprinnelig på napolitansk, som tradisjonelt synges under feiringa av luciadagen 13. desember, særlig i Sverige, Finland, Danmark, Færøyene og Norge.


== Bakgrunn ==
Opprinnelig hadde sangen ingenting å gjøre med helgenen den hellige Lucia, men er en napolitansk vise om bydelen Santa Lucia i Napoli i Italia. I 1849 ble sangen publisert som barcarola, det vil si en romantisk «båtsmann-sang». Tittelen henviser til en bydel ved havna i Napoli. En båtfører innbyr passasjerer til romantiske båtturer på Napoli-golfen. I blomstrende ordelag lovprises byen, bukten og stjerneskinnet. Teksten refererer bare til bydelen, som er oppkalt etter kirken Santa Lucia a Mare.


=== Luciasangen blir svensk ===
Den italienske melodien har ikke mindre enn tre svenske tekstvarianter, som alle er helt ulike den italienske originalen. 

«Sankta Lucia, ljusklara hägring» av Sigrid Elmblad (1860-1926), publisert 1919.
«Natten går tunga fjät» av Arvid Rosén  (1895-1973) publisert i 1928. Denne sangen er den mest kjente. Teksten ble bevisst gitt en alderdommelig språkdrakt for å fremstå som en gammel folkevise.
«Ute är mörkt ock kallt» er en nyere oversettelse fra 1970-tallet der oversetteren er ukjent. Denne brukes helst i barnehager, på grunn av sin enklere og mer moderne tekst.«Staffan var en stalledräng» er en annen folkekjær vise som synges under lucia- og julefeiringa i Sverige. Den handler om martyren sankt Stefanus, som ifølge legenden var Herodes' stallgutt, som oppdager betlehemsstjerna som åpenbarte seg da Jesusbarnet ble født.


== Norsk tekst ==
Den norske teksten er basert på den svenske teksten «Natten går tunga fjät» av Arvid Rosén. Den omhandler den hellige Lucia og mørketiden om vinteren.

Det fines også en nynorsk oversettelse av Ingvar Moe.


== Svensk tekst ==


=== Sigrid Elmblads tekstversjon 1919 ===


=== Arvid Roséns tekstversjon 1928 ===


== Italiensk tekst ==


==== Barcarola Napoltansk folkesang ====
Mot sjøen mørkeblå
stjerner alt funkler.
Ømt dysser bølgen,
kvelden fordunkler.
Si, vil du seilemed?
Kom, stig i båten ned!
Santa Lucia, Santa Lucia.
Si, vil du seile med?
Kom, stig i båten ned!
Santa Lucia, Santa Lucia.


== Referanser ==


== Kilder ==
Julesanger.no - Santa Lucia
Barnesanger.no - Luciasangen (Svart senker natten seg)
Hirado

Hirado (平戸市 - Hirado-shi) er en by i prefekturet Nagasaki i Japan. Den ligger på en øy med samme navn og er knyttet til den større øya Kyūshū via Hirado-broen.
I Sengoku- og tidlig Edo-periode var Hirado viktig for utenrikshandelen, særlig med Ming-dynastiets Kina og med nederlenderne. Det var også en katolsk menighet her, men under de forfølgelser av katolikker som kom tidlig på 1600-tallet, og som de kalvinistiske nederlenderne ikke så noen grunn til å motvirke, ble menigheten så godt som utslettet.   


== Referanser ==


== Eksterne lenker ==
(ja) Offisielt nettsted 
(en) Offisielt nettsted 
(en) Hirado, Nagasaki – kategori av bilder, video eller lyd på Commons 
(en) 平戸市 – galleri av bilder, video eller lyd på Commons
Doug Yule

Douglas Alan Yule (født 25. februar 1947) er en amerikansk sanger og musiker. Han var medlem av rockebandet The Velvet Underground fra 1968 til 1973. Han overtok som gruppens bassist og multiinstrumentalist etter at John Cale forlot gruppen, og deltok på tre plateinnspillinger med The Velvet Underground.


== Referanser ==


== Eksterne lenker ==
(en) Doug Yule – kategori av bilder, video eller lyd på Commons 
(en) Doug Yule på Internet Movie Database 
(en) Doug Yule på Discogs 
(en) Doug Yule på MusicBrainz 
(en) Doug Yule på Genius — sangtekster 
(en) Doug Yule på AllMusic
Tveito (Hardanger)

Tveito er en gård ved Ulvikfjorden i Hardanger fra 1600-tallet. Senere er gården delt i Store-Tveito og Lille-Tveito.


== Kjente personer ==
Dagfinn Tveito (direktør i Hageselskapet og programleder for hageprogrammer på NRK)
Gjermund Tveito (psykolog, tidl. styreleder ved Politihøgskolen)
Ewald Bosse

Ewald Theodor Alfred Bosse (født 18. september 1880 i Stockholm, død 22. september 1956 i Voksenkollen) var en norsk sosiolog.


== Verker ==
Norwegens Volkswirtschaft vom Ausgang der Hansaperiode bis zur Gegenwart, Jena 1916
Af arbeidslæren
(1) Det økonomiske arbeide. En genetisk analyse, Oslo 1927
(2) Retten til arbeide, Oslo 1933
(3) Fattigdommen som samfundsfenomenen, Oslo, 1939
Soziologie und Arbeitslehre. In: "Reine und Angewandte Soziologie. Eine Festgabe für Ferdinand Tönnies zu seinem 80. Geburtstag [...]", Leipzig 1936


== Referanser ==


== Eksterne lenker ==
(no) Ewald Bosse i Norsk biografisk leksikon
Svante Pääbo

Svante Pääbo (født 1955) er en svensk biolog og forsker med evolusjonær genetikk som spesialområde. Han har særlig vært opptatt av menneskets forhold til neandertalerne og regnes som en av grunnleggerne av fagdisiplinen paleogenetikk.
Pääbo har siden 1997 vært ansatt ved instituttet for evolusjonær genetikk ved Max Planck-instituttet i Leipzig.
Han vakte i sin tid betydelig oppsikt med sine genetiske analyser av Homo neanderthalensis, og har siden vært en av frontfigurene i arbeidet med å sekvensere sjimpansens arvestoff. I 1997 presenterte han DNA-dokumentasjon for at menneskene er neandertaleres søskenbarn - ikke deres etterkommere. Han regnes som en av verdens fremste på sitt fagområde. 
I 2008 utnevnt til den tyske ordenen  Pour le Mérite für Wissenschaften und Künste. I 2012 mottok han H.M. Konungens medalj i 12. størrelse i høyblått bånd «för framstående insatser inom paleogenetiken». I 2018 ble han tildelt Fyrstinnen av Asturias' pris for naturvitenskap og teknologi. Han ble tildelt Nobelprisen i fysiologi eller medisin for 2022.


== Referanser ==


== Eksterne lenker ==
Offisielt nettsted 
(en) Svante Pääbo – kategori av bilder, video eller lyd på Commons 
(en) New light shed on chimp genome (BBC, 2004)